སྤ་སྟི།ཆོས་ཀྱི་སྣང་བའི་རང་བཞིན་ཅན།།སེམས་ཅན་འགྲོ་བའི་དོན་མཛད་པ།།
ཕན་བདེ་མཐའ་ཡས་སྦྱིན་མཛད་མ།།སྒྲོལ་མའི་སྐུ་ཡིས་དངོས་གྲུབ་སྩོལ།།ཆོས་ཀྱི་འཁོར་ལོ་བསྐོར་མཛད་ཅིང་།།ཀུན་ལ་སྦྱིན་པའི་གནས་གྱུར་པ།།རྒྱལ་བ་ཀུན་གྱི་ཡུམ་གྱུར་མ།།སྒྲོལ་མའི།།
གསུང་གིས་དངོས་གྲུབ་སྩོལ།།ཐུགས་རྗེ་ཆེན་པོ་རབ་སྟེར་མ།།ཀུན་ལ་དངོས་གྲུབ་སྩོལ་གྱུར་མ།།བྱམས་པའི་སྙིང་རྗེ་རབ་བརྟན་མ།།སྒྲོལ་མའི་ཐུགས་ཀྱིས་དངོས་གྲུབ་སྩོལ།།བདག་ལ་ཚེ།
དང་བསོད་ནམས་དང་།།དབང་ཐར་རབ་ཏུ་རྒྱས་པ་དང་།།བསམ་པའི་དོན་རྣམས་མ་ལུས་པའི།།དངོས་གྲུབ་ཐམས་ཅད་སྩལ་དུ་གསོལ།།ལོངས་སྤྱོད་མངའ་ཐང་རབ་འཕེལ་ཞིང་།།ཅི་བསམ
དོན་རྣམས་འགྲུབ་པ་དང་།།འཛམ་གླིང་ཀུན་ཏུ་ཁྱབ་པ་ཡི།།བཀྲ་ཤིས་རབ་ཏུ་རྒྱས་པར་མཛོད།།ཅེས་པའང་མགྲོན་བསྟན་ཕུན་གྱིས་སྒྲོལ་མར་གསོལ་བ་འདེབས་རྒྱུར་ཞུས་པའི་རྩོམ་འདི་ནི།།
དཔལ་ཀརྨ་པ་སྐུ་ཕྲེ་བཅོ་ལྔ་པ་མཁའ་ཁྱབ་རྡོ་རྗེས་རང་ལོ་བརྒྱད་པར་ཟླ་བ་ལྔ་པའི་ཚེས་ཉེར་བཞིའི་ཉིན་བྲིས་པ་དགེ།།